Në bazë të neni 38 paragrafit 1 pikës 27 të Ligjit mbi vetëqeverisje lokale (“Fleta zyrtare e MZ”, nr. 02/18, 034/19) dhe nenit 53 paragrafit 1 pikës 27 të Statutit të Komunës së Tuzit (“Fleta zyrtare e MZ- dispozitat komunale nr. 24/19”), në seancën e Kuvendit të komunës së Tuzit më \_\_\_\_\_\_\_\_\_\_\_ është sjellë

**KODI ETIK**

**i nëpunësve dhe zyrtarëve lokal**

I DISPOZITAT THEMELORE

Lënda

**Neni 1**

Me Kodin Etik nëpunësve dhe zyrtarëve (në tekstin e mëtejmë: Kodi Etik) përcaktohen standardet etike dhe rregullat e sjelljes së nëpunësve dhe zyrtarëve (në tekstin e mëtejmë: zyrtarë) në organin e administratës së Komunës, shërbimit të veçantë dhe profesional (në tekstin e mëtejmë: organi i administratës lokale).

Kodi Etik aplikohet edhe te të punësuarit në shërbimet publike (në institucionet publike dhe shoqëritë afariste) themelues i të cilave është Komuna e Tuzit.

**Qëllimi**

**Neni 2**

Qëllimi i Kodit Etik është ruajtja, afirmimi dhe avancimi i dinjitetit dhe dukjes së zyrtarëve dhe ngritjen e besimit të qytetarëve në punën e organeve të administratës.

**Marrëdhëniet në të cilat zbatohet**

**Neni 3**

Zyrtari zbaton standardet etike dhe rregullat e sjelljes të përcaktuara në Kodin e Etikës në marrëdhëniet me zyrtarëve të tjerë, qytetarët, organin e administratës lokale në të cilin ai ose ajo punon dhe sipas detyrës zyrtare.

**Përdorimi i gjuhës për gjininë e ndjeshme**

**Neni 4**

Shprehjet të cilat përdoren në Kodin Etik për personat fizik të gjinisë mashkullore të njëjtat nënkuptohen edhe për gjininë femërore.

**II STANDARDET ETIKE DHE RREGULLAT E SJELLJES**

**Mbrojtja e reputacionit**

**Neni 5**

Zyrtari është i detyruar të kryejë detyrat e tij / saj në mënyrë të tillë që të mos dëmtojë reputacionin e administratës lokale dhe reputacionin e vet.

Zyrtari nuk duhet të sillet jashtë orarit të punës në atë mënyrë që mund të dëmtojë reputacionin e organeve të administratës lokale.

Në kryerjen e punëve të tij private, zyrtari nuk mund të përdorë pozicionin zyrtar që posedon në administratën lokale të Komunës së Tuzit ose Shërbimit të Kuvendit.

**Respektimi i integritetit**

**Neni 6**

Zyrtari është i detyruar të kryejë detyrat e tij / saj në atë mënyrë që të sigurojë realizimin e të drejtave të qytetarëve dhe respektimin e integritetit dhe dinjitetit të tyre.

Në kryerjen e detyrave të tij / saj, zyrtari ka të drejtë në mbrojtje kundër ngacmimit, domethënë sjelljes që përbën ose synon të cenojë dinjitetin dhe personalitetin e zyrtarit.

**Barazia e qytetarëve**

**Neni 7**

Zyrtari është i detyruar të respektojë parimin e barazisë së qytetarëve para ligjit në kryerjen e çdo veprimi zyrtar, dhe veçanërisht në procesin e vendosjes për të drejtat, detyrimet ose interesat juridike të qytetarëve, personave juridikë dhe subjekteve të tjera.

Në kryerjen e detyrave të tij / saj, zyrtari nuk duhet të vendosë në një pozitë të privilegjuar ose të pabarabartë qytetarët në ushtrimin e të drejtave dhe detyrimeve të tyre në bazë të racës, ngjyrës, kombësisë ose ndonjë aftësie tjetër personale.

**Sjellja e zyrtarëve në paraqitjet publike**

**Neni 8**

Zyrtari i autorizuar është i detyruar që në paraqitjet publike në të cilat përfaqëson organin e administratës lokale të mbaj qëndrime në atë mënyrë që të mbrojë reputacionin e këtij organi dhe reputacionin personal dhe të zhvillojë besimin e qytetarëve në punën e tij.

**Trajtimi i informacionit**

**Neni 9**

Zyrtari është i detyruar të përdor informacionin dhe të dhënat zyrtare në përputhje me qëllimin e tyre dhe të mbrojë privatësinë e personave në fjalë.

**Standardet e veshjes në punë**

**Neni 10**

Zyrtari është i detyruar të vishet në mënyrë të duhur dhe të përshtatshme në orët e punës në një mënyrë që nuk dëmton reputacionin e organeve të administratës lokale dhe reputacionin personal.

Standardet e veshjes nga paragrafi 1 i këtij neni përcaktohen nga Kryetari i Komunës.

Nëpunësi është i detyruar të tregojë në mënyrë të dukshme kartën e identifikimit në një vend të dukshëm në veshjen e tij me një fotografi, emrin personal, mbiemrin dhe titullin zyrtar, ose vendin e punës.

**III MARËDHËNIA E ZYRTARËVE ME PALËT**

**Mënyra e veprimit**

**Neni 11**

 Nëpunësi është i detyruar të sigurojë ndihmë për palët në nevojë.

Nëpunësi kërkohet të shmangë konfliktet me klientët dhe nëpunësit e tjerë.

**Mënyra e veprimit të zyrtarëve ndaj personave me invaliditet**

**Neni 12**

Zyrtari është i detyruar t'i japë përparësi një personi me aftësi të kufizuara ndaj palëve të tjera kur një person i tillë paraqet personalisht një kërkesë për zgjidhjen e të drejtave dhe detyrimeve të tij.

**IV MARËDHËNIET NË MES TË ZYRTARËVE**

**Trajtimi**

**Neni 13**

Të gjitha format e komunikimit ndërmjet zyrtarëve bazohen në respektin reciprok, besimin, bashkëpunimin dhe përgjegjësinë.

Zyrtari është i obliguar që të mos i pengojë zyrtarët e tjerë në kryerjen e detyrës zyrtare.

Zyrtari është i obliguar që drejtuesit të drejtpërsëdrejti, gjegjësisht eprorit të organit të administratës lokale, ta paraqesë shkeljen e Kodit Etik nga ana e zyrtarëve të tjerë.

**Drejtuesi i drejtpërdrejtë**

**Neni 14**

Drejtuesi i drejtpërdrejtë është i obliguar t'i japë zyrtarit shembull të sjelljes etike përmes sjelljes personale.

Drejtuesi i drejtpërdrejtë është i obliguar t'u tregojë eprorëve të organeve të administratës lokale për shkeljet e Kodit të etikës nga ana e zyrtarëve me punën e të cilëve ai drejton dhe të marrë masat e nevojshme, në përputhje me ligjin.

Drejtuesi i drejtpërdrejtë është i obliguar të marrë masat e nevojshme për të parandaluar korrupsionin ose format e tjera të sjelljes së ndaluar.

**Raportimi i kërkesave jo etike**

**Neni 15**

 Zyrtari i cili konsideron se nga ai kërkohet të veprojë në mënyrë e cila është kundër Kodeksit etik, një kërkesë të tillë do të paraqes drejtuesit të drejtpërdrejtë, gjegjësisht eprorit të organit të administratës lokale.

**Shkelja e Kodit etik**

**Neni 16**

 Zyrtari ka përgjegjësi disiplinore për shkeljen e detyrës zyrtare sipas Kodit etik në përputhje me ligjin.

 Shkeljet e standardeve etike dhe rregullave të sjelljes janë shkelje të vogla të detyrës zyrtare, përkatësisht:

* dëmtimi i reputacionit të organeve të administratës lokale dhe reputacionit personal në kryerjen e punëve (neni 5 paragrafi 1);
* dëmtimi i reputacionit të organeve të administratës lokale, organeve të vetëqeverisjes lokale dhe shërbimeve publike të themeluara nga Komuna e Tuzit (neni 5 paragrafi 2);
* përdorimi i dokumenteve zyrtare dhe pozitave zyrtare për qëllime private (neni 5 paragrafi 3);
* shkelja e të drejtave, mosrespektim i integritetit dhe dinjitetit të qytetarëve në kryerjen e punëve (neni 6 paragrafi 1);
* duke shprehur opinione në kundërshtim me rregulloret, kompetencat dhe Kodin e etik (neni 8);
* përdorimi i informacioneve të cilat janë të nevojshme për kryerjen e punëve në kundërshtim me qëllimin e tyre (neni 9);
* veshja e papërshtatshme dhe e çrregullt, si dhe veshja që cenon reputacionin personal dhe reputacionin e organeve të administratës lokale (neni 10);
* mosdhënia e ndihmës për palët e pa ditura (neni 11);
* mosdhënia e përparësisë personave me aftësi të kufizuara ndaj palëve të tjera (neni 12);
* pengimi i zyrtarëve të tjerë gjatë ushtrimit të funksioneve zyrtare (neni 13 paragrafi 2);
* lëshimi i drejtuesit të drejtpërdrejtë që eprorit t’i tregojë për ndonjë shkelje të Kodit etik ose mosmarrjen e masave të duhura (neni 14 paragrafi 2);
* lëshimi i drejtuesit të drejtpërdrejtë të marrë masa për të parandaluar korrupsionin dhe format e tjera të sjelljes së keqe ose të pa lejuar (neni 14 paragrafi 3).

**Të drejtat në rast të shkeljes të Kodit etik**

**Neni 17**

 Për shkak të shkeljes së standardeve etike dhe rregullave të sjelljes të përcaktuara në Kodin e etikës, qytetarët dhe zyrtarët mund të drejtohen tek drejtuesit e organeve të administratës lokale dhe/ose Komisionit të etikës.

**Komisioni i etikës**

**Neni 18**

 Ndjekjen e zbatimit të Kodit etik e bën Komisioni i etikës.

 Me vendimin për krijimin e Komisionit të etikës përcakton më në detaje të drejtat dhe detyrat, përbërjen, mënyrën e punës, shprehjen dhe çështje të tjera me rëndësi për punën e tij dhe për zbatimin e Kodit të etikës.

**Njohja e zyrtarëve të rinj me Kodin e etikës**

**Neni 19**

 Eprori i drejtpërdrejtë është i detyruar të njohë zyrtarin i cili për herë të parë lidh marrëdhënie pune në organin e administratës lokale me dispozitat e Kodit të etikës.

 Zyrtari i cili për herë të parë lidh marrëdhënie pune është i obliguar të nënshkruajë deklaratën mbi pranimin dhe zbatimin e Kodit të etikës.

**Transparenca e Kodit të etikës**

**Neni 20**

 Kodi i Etikës publikohet në mënyrë të përhershme në tabelën publike të organit të administratës lokale, në të gjitha vendet e dukshme në lokalet zyrtare të organeve të administratës ku palët paraqesin kërkesa për zgjidhjen e të drejtave të tyre dhe publikohet në faqen e internetit të Komunës së Tuzit.

**Hyrja në fuqi dhe publikimi**

**Neni 21**

 Ky Kod etik hynë në fuqi ditën e tetë nga dita e publikimit në “Fletën zyrtare të Malit të Zi – dispozitat komunale” dhe do të publikohet në tabelën publike të organit të administratës dhe shërbimeve publike, si dhe në internet faqen e komunës.

Nr: 02-030/19-

Tuz, \_\_\_\_.09.2019

**KUVENDI I KOMUNËS URBANE**

**KRYETARI I KUVENDIT,**

**Fadil Kajoshaj**

**ARSYETIM**

**Baza juridike**

Baza juridike për sjelljen e Kodit është e përmbajtur në nenin 38 paragrafin 1 pikën 27 të Ligjit mbi vetëqeverisje lokale (“Fleta zyrtare e MZ”, nr. 02/18, 034/19) me të cilin është e përcaktuar që kuvendi sjell kodin etik si dhe në nenin 53 paragrafin 1 pikën 27 të Statutit të Komunës së Tuzit (“Fleta zyrtare e MZ- dispozitat komunale nr. 24/19”) i cili përcakton që kuvendi sjellë kodin etik.

**Arsyet për sjellje**

Kodi etik për zyrtar/e dhe nëpunës/e, përmban rregulla etike dhe standarde të sjelljes, të cilat Kodi i përcakton si sjellje shembullore. Kodi gjithashtu përmban dispozita që përcaktojnë rregulla të sjelljes që janë më të gjëra se sa normat ligjore në lidhje me të drejtat dhe detyrimet e të punësuarve në vetëqeverisjen lokale. Me miratimin e Kodit dhe krijimin e parakushteve për zbatimin e tij, vetëqeverisja lokale mund të përmirësojë ndjeshëm punën e saj.

Termi i të punësuarve në kuptimin e Kodit etik përfshin të gjithë të punësuarit e organeve të administratës lokale, si dhe të punësuarit e shërbimeve publike (institucioneve publike dhe shoqëritë afariste) themelues i të cilave është.

Vendosmëria për përcaktimin e një gamë të gjerë të personave të përfshirë nga Kodi i etikës bazohet në sjelljen e qytetarëve dhe subjekteve të tjera, si përdorues të shërbimeve, në një pozitë të barabartë përpara organeve të administratës lokale dhe shërbimeve publike (institucioneve publike dhe shërbimeve afariste) të cilat themelon vetëqeverisja lokale. Nga ana tjetër, kjo siguron që të punësuarit të veprojnë sipas standardeve të njëjta etike të sjelljes, pavarësisht nëse kryejnë shërbimin e tyre në organet e administratës lokale, dhe shërbimeve publike (institucioneve publike dhe shërbimeve afariste) të cilat themelon njësia e vetëqeverisjes lokale.

Kodi përmban parimet e sjelljes që duhet të respektojnë të punësuarit e administratës lokale në mënyrë që të bëhen pjesë e vetëdijes dhe veprimit të secilit të punësuar në kryerjen e detyrave të tyre të përditshme. Këto parime përfaqësojnë, në të njëjtën kohë, standarde morale dhe ligjore që janë të përhapura, plotësuese dhe reciprokisht mbështetëse.